П Р О Т О К О Л    № 37

от заседание на
КОМИСИЯ ПО АНАЛИЗ И ОТЧИТАНЕ СТЕПЕНТА НА НАТОВАРЕНОСТ
НА ОРГАНИТЕ НА СЪДЕБНАТА ВЛАСТ
НА ВИСШИЯ СЪДЕБЕН СЪВЕТ
проведено на 29.10.2013 г.

Днес, 29.10.2013 г., вторник, от 14.30 ч., се проведе заседание на Комисията по анализ и отчитане степента на натовареност на органите на съдебната власт /КАОСНОСВ/ при ВСС, в състав:

	ПРЕДСЕДАТЕЛ: 		КАЛИН КАЛПАКЧИЕВ
	ЗАМ.-ПРЕДСЕДАТЕЛ:	ЕЛКА АТАНАСОВА
	и ЧЛЕНОВЕ:			ГАЛИНА КАРАГЬОЗОВА
					РУМЕН БОЕВ
					ЮЛИАНА КОЛЕВА
					РУМЕН ГЕОРГИЕВ
					КАМЕН ИВАНОВ
					МАРИЯ КУЗМАНОВА
			МИЛКА ИТОВА

На заседанието присъстват и експертните сътрудници към комисията: Красимира Василева – началник отдел „ЮОДКВСС” в дирекция „Правна” и Румен Митев – главен експерт „Съдебна статистика”.

След разисквания по предварителния дневен ред включва следната допълнителна точка:

- Извлечение от Протокол № 41/24.10.2013 г., т.39, от заседание на ВСС относно одобряване на доклад „Дейности на КАОСНОСВ, насочени към създаване на устойчив модел за регулиране на натовареността на органите на съдебната власт” – като точка 7 от дневния ред.

ПО ДНЕВНИЯ РЕД:

1. ОТНОСНО: Извлечение от Протокол № 39/21.10.2013 г. на Комисията по предотвратяване и установяване на конфликт на интереси и взаимодействие с Инспектората към ВСС с приложен Проект на Единна методика по приложението на принципа за случайно разпределение на делата в районните, окръжните, административните, военните и апелативните съдилища, за изразяване на становище и предложения.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

1.1. Дава възможност на членовете на комисията до 01.11.2013 г. в случай, че имат конкретни предложения по проекта на методиката, да ги отправят в писмена форма до КПУКИВИВСС.
1.2. Изпраща решението по т. 1.1 на КПУКИВИВСС, за сведение.

2. ОТНОСНО: Извлечение от Протокол № 56/15.10.2013 г., т.Р-4, от заседание на Комисията по предложенията и атестирането, относно Докладна записка от главния секретар на ВСС за становище и предложения относно необходимостта от актуализиране на програмния продукт за електронните досиета на магистратите, както и допълване на данните, които да се въвеждат в статистическия формуляр (персонални данни).

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

2.1. Предлага докладите за резултатите от извършени одитни ангажименти от дирекция „Вътрешен одит” при ВСС, или линкове към тях, да бъдат прикачвани към електронните досиета на съответните административни ръководители на ОСВ, в които са извършени одитните проверки.
2.2. Изпраща на КПА решението по т.2.1 за сведение.

3. ОТНОСНО: Предложение за включване на допълнителна точка в Дневния ред за заседание на ВСС на 31.10.2013 г. относно приемане на Анализ на натовареността и кадровото обезпечаване на военните съдилища и прокуратури и предложения за оптимизиране на дейността им.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Предлага на ВСС да вземе следното решение:
ПРОЕКТ

ВИСШИЯТ СЪДЕБЕН СЪВЕТ
Р Е Ш И :

1. ПРИЕМА Анализ на натовареността и кадровото обезпечаване на военните съдилища и прокуратури и предложения за оптимизиране на дейността им.
2. Варианти за преструктуриране на военните съдилища и военните прокуратури да бъдат обсъдени на извънредно заседание на ВСС на 13.11.2013 г., сряда, от 14.00 часа, с оглед подготовка на проект за решение за структурата на органите на военното правораздаване.

4. ОТНОСНО: Становище от „Амер спортс България” ЕООД относно предложението за промяна на границите и закриване на РС Чепеларе (вх. № 11-06-516/08.10.2013 г.)

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение становището и го прилага към другите материали по темата.

5. ОТНОСНО: Предложение от Васил Александров Василев – административен ръководител на Окръжен съд – Видин във връзка с оптимизиране на натовареността на съдиите от районните съдилища (вх. № 11-06-950/14.10.2013 г.).

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Препраща предложението от административния ръководител на Окръжен съд - Видин на КПВ и на КПКИТС по компетентност.

6. ОТНОСНО: Писмо от заместник министър-председателя и министър на правосъдието относно предложения за изменения и допълнения на Закона за съдебната власт (вх. № 04-00-107/18.10.2013 г.)

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение писмото.

7. ОТНОСНО: Извлечение от Протокол № 41/24.10.2013 г., т.39, от заседание на ВСС относно одобряване на доклад „Дейности на КАОСНОСВ, насочени към създаване на устойчив модел за регулиране на натовареността на органите на съдебната власт”.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Одобреният от ВСС доклад „Дейности на КАОСНОСВ, насочени към създаване на устойчив модел за регулиране на натовареността на органите на съдебната власт” да бъде публикуван на интернет страницата на ВСС, раздел „Решения на постоянните комисии”, подраздел „Комисия по анализ и отчитане степента на натовареност на органите на съдебната власт”.

ПРЕДСЕДАТЕЛ
НА КОМИСИЯТА:  / п /
КАЛИН КАЛПАКЧИЕВ